CELEX: 52012PC0213
Language: ro
Date: 2012-05-14
Title: Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Consiliului de miniștri ACP-UE referitoare la statutul Republicii Sudanul de Sud în ceea ce privește Acordul de parteneriat între membrii grupului statelor din Africa, zona Caraibilor și Pacific și Comunitatea Europeană și statele membre ale acesteia

|
			
		
		
		52012PC0213
		
			Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Consiliului de miniștri ACP-UE referitoare la statutul Republicii Sudanul de Sud în ceea ce privește Acordul de parteneriat între membrii grupului statelor din Africa, zona Caraibilor și Pacific și Comunitatea Europeană și statele membre ale acesteia /* COM/2012/0213 final - 2012/0107 (NLE) */
			
				
		
		
			
			   	EXPUNERE DE MOTIVE
La 23 iunie 2000, membrii grupului statelor
din Africa, zona Caraibilor și Pacific (denumiți în continuare
„statele ACP”), pe de o parte, și Comunitatea Europeană și
statele membre ale acesteia, pe de altă parte, au semnat un acord de
parteneriat la Cotonou (Benin) (denumit în continuare „Acordul de la Cotonou”).

La 25 iunie 2005, la Luxemburg, statele ACP,
pe de o parte, și Comunitatea Europeană și statele membre ale
acesteia, pe de altă parte, au semnat un acord de modificare a Acordului
de la Cotonou. În conformitate cu articolul 93 alineatul (3), Acordul de la
Cotonou modificat a intrat în vigoare la 1 iulie 2008, ca urmare a
ratificării textului revizuit de către Comunitatea Europeană
și statele membre ale acesteia, precum și de către două
treimi din statele ACP.
La 22 iunie 2010, la Ouagadougou, statele ACP
și Uniunea Europeană au semnat un acord de modificare pentru a doua
oară a Acordului de la Cotonou, care se aplică provizoriu de la 31 octombrie 2010.
La 9 iulie 2011,
Sudanul de Sud și-a declarat oficial independența față de
Sudan, în urma unui referendum privind autodeterminarea, prevăzut în
Acordul global de pace din 2005. 
Într-o scrisoare din data de 20 martie 2012
transmisă președintelui Consiliului ACP-UE, prin intermediul
Secretariatului General al Consiliului Uniunii Europene, ministrul afacerilor
externe și al cooperării internaționale din Republica Sudanul de
Sud, domnul Nhial Deng Nhial, a solicitat oficial aderarea la Acordul de la
Cotonou, în conformitate cu dispozițiile articolului 94 din acord.
Republica Sudanul de Sud a solicitat ca, între timp, până la finalizarea
procedurii de aderare, să i se acorde statutul de observator, astfel încât
să i se permită participarea în cadrul instituțiilor comune
instituite prin Acordul de la Cotonou. 
Uniunea Europeană ar trebui să dea
un răspuns favorabil acestor cereri, care ar trebui să fie aprobate
printr-o decizie formală de către Consiliul comun de miniștri
ACP-UE, în cadrul reuniunii de la Vanuatu, din 14 și 15 iunie 2012.
Statutul de observator ar trebui să fie
acordat până când autoritățile din Republica Sudanul de Sud sunt
în măsură să depună actul de aderare, acțiune
prevăzută a avea loc, cel târziu, la 20 noiembrie 2012,
fără a aduce atingere posibilității ca Sudanul de Sud
să procedeze astfel la o dată anterioară.
În conformitate cu articolul 218 alineatul
(10) din Tratatul privind funcționarea Uniunii Europene, Parlamentul
European va fi informat.
Prin urmare, Comisia propune adoptarea de
către Consiliu a propunerii anexate privind poziția UE referitoare la
statutul Republicii Sudanul de Sud în ceea ce privește Acordul de la
Cotonou modificat.
2012/0107 (NLE)
Propunere de
DECIZIE A CONSILIULUI
privind poziția care urmează
să fie adoptată de Uniunea Europeană în cadrul Consiliului de
miniștri ACP-UE referitoare la statutul Republicii Sudanul de Sud în ceea
ce privește Acordul de parteneriat între membrii grupului statelor din
Africa, zona Caraibilor și Pacific și Comunitatea Europeană
și statele membre ale acesteia
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 217, coroborat cu
articolul 218 alineatul (9),
având în vedere propunerea Comisiei Europene,
întrucât:
(1)       Acordul de parteneriat între
membrii grupului statelor din Africa, zona Caraibilor și Pacific, pe de o
parte, și Comunitatea Europeană și statele membre ale acesteia,
pe de altă parte, semnat la Cotonou la 23 iunie 2000[1], astfel cum a fost modificat
pentru prima dată la Luxemburg la 25 iunie 2005[2] (denumit în continuare „Acordul
de la Cotonou”), a intrat în vigoare la 1 iulie 2008, în conformitate cu
articolul 93 alineatul (3). Acordul de la Cotonou a fost modificat
pentru a doua oară la Ouagadougou la 22 iunie 2010[3]. A doua modificare a Acordului
de la Cotonou se aplică provizoriu de la 31 octombrie 2010[4].
(2)       Articolul 94 din Acordul
de la Cotonou prevede că orice cerere de aderare formulată de un stat
trebuie prezentată Consiliului de miniștri ACP-UE și
aprobată de acesta.
(3)       La 20 martie 2012, Republica
Sudanul de Sud a prezentat o cerere de aderare, în conformitate cu
articolul 94 din Acordul de la Cotonou, precum și o cerere privind
statutul de observator, care să îi permită să participe în
cadrul instituțiilor comune instituite prin Acordul de la Cotonou,
până la finalizarea procedurii de aderare.
(4)       Aprobarea, de către
Consiliul de miniștri ACP-UE, a aderării Sudanului de Sud și
acordarea, în același timp, Sudanului de Sud a statutului de observator de
către Consiliul de miniștri ACP-UE, până la 20 noiembrie 2012,
ar trebui să fie aprobate de către Uniunea Europeană. Republica
Sudanul de Sud ar trebui să depună actul de aderare la Secretariatul
General al Consiliului Uniunii Europene și la Secretariatul statelor ACP,
depozitare ale acordului, cel mai târziu la această dată.
(5)       Prin urmare, este necesar
să se stabilească poziția care urmează să fie
adoptată de către UE în cadrul Consiliului de miniștri ACP-UE,
ca răspuns la aceste cereri,
ADOPTĂ PREZENTA DECIZIE:
Articol unic
Poziția Uniunii Europene în cadrul
Consiliului de miniștri ACP-UE privind cererea Republicii Sudanului de Sud
de aderare la Acordul de la Cotonou, astfel cum a fost modificat la Luxemburg
și Ouagadougou, și cea privind acordarea statutul de observator este
de a accepta aceste cereri, în conformitate cu condițiile prevăzute
de proiectul de decizie a Consiliului de miniștri ACP-UE anexat la
prezenta decizie. 
Statutul de observator va fi valabil până
la 20 noiembrie 2012. Republica Sudanul de Sud ar trebui să depună
actul de aderare la Secretariatul General al Consiliului Uniunii Europene
și la Secretariatul statelor ACP înainte de această dată.
Pot fi convenite schimbări de formă
și minore ale proiectului de decizie a Consiliului de miniștri
ACP-UE, fără a fi necesară modificarea prezentei decizii,
inclusiv a anexei la aceasta.
Adoptată la Bruxelles,
                                                                       Pentru
Consiliu
                                                                       Președintele
ANEXĂ
Proiect
DECIZIA NR. …/….
A
CONSILIULUI DE MINIȘTRI ACP-UE
din
……
privind statutul de observator și, ulterior, aderarea Republicii Sudanul
de Sud la Acordul de parteneriat între membrii grupului statelor din Africa,
zona Caraibilor și Pacific și Comunitatea Europeană și
statele membre ale acesteia
CONSILIUL DE MINIȘTRI ACP-UE,
având în vedere Acordul de parteneriat între
membrii grupului statelor din Africa, zona Caraibilor și Pacific, pe de o
parte, și Comunitatea Europeană și statele membre ale acesteia,
pe de altă parte, semnat la Cotonou la 23 iunie 2000[5], astfel cum a fost modificat
pentru prima dată la Luxemburg la 25 iunie 2005[6] și pentru a doua oară
la Ouagadougou la 22 iunie 2010[7]
(denumit în continuare „Acordul de la Cotonou”), în special articolul 94,
având în vedere Decizia nr. 1/2005 a Consiliului de miniștri
ACP-UE din 8 martie 2005 privind adoptarea regulamentului interior al
Consiliului de miniștri ACP-UE[8], în
special articolul 8 alineatul (3),
întrucât:
(1)              
Acordul de la Cotonou a intrat în vigoare la
1 iulie 2008, în conformitate cu articolul 93
alineatul (3). Acesta a fost modificat pentru prima dată la Luxemburg
la 25 iunie 2005 și pentru a doua oară la Ouagadougou la 22 iunie 2010.
A doua revizuire se aplică provizoriu de la 31 octombrie 2010[9].
(2)              
Articolul 94 din Acordul de la Cotonou prevede
că orice cerere de aderare formulată de un stat trebuie
prezentată Consiliului de miniștri ACP-UE și aprobată de
acesta.
(3)              
La 20 martie 2012, Republica Sudanul de Sud a
prezentat o cerere de aderare, în conformitate cu articolul 94 din Acordul
de la Cotonou, precum și o cerere privind statutul de observator, care
să îi permită să participe în cadrul instituțiilor comune
instituite prin Acordul de la Cotonou, până la finalizarea procedurii de
aderare.
(4)              
Statutul de observator ar trebui să fie
valabil până la 20 noiembrie 2012. Înainte de această dată,
Republica Sudanul de Sud ar trebui să depună actul de aderare la
depozitarii Acordului de la Cotonou, și anume la Secretariatul General al
Consiliului Uniunii Europene și la Secretariatul statelor ACP. 
ADOPTĂ PREZENTA DECIZIE:
Articolul 1
Aprobarea cererii de aderare și a cererii privind statutul de observator
Se aprobă cererea Sudanului de Sud de a
adera la Acordul de parteneriat între membrii grupului statelor din Africa,
zona Caraibilor și Pacific, pe de o parte, și Comunitatea
Europeană și statele membre ale acesteia, pe de altă parte, semnat
la Cotonou la 23 iunie 2000, astfel cum a fost modificat pentru prima dată
la Luxemburg la 25 iunie 2005 și pentru a doua oară la Ouagadougou la
22 iunie 2010. 
Sudanul de Sud are statut de observator
până la 20 noiembrie 2012. Acesta depune actul de aderare la depozitarii
Acordului de la Cotonou, și anume la Secretariatul General al Consiliului
Uniunii Europene și la Secretariatul statelor ACP, înainte de această
dată.
Articolul 2
Intrarea în vigoare
Prezenta decizie intră în vigoare în ziua
următoare datei adoptării sale.
Adoptată la, 
            Pentru
Consiliul de miniștri ACP-UE
            Președintele
[1]               JO
L 317, 15.12.2000, p. 3.
[2]               Acord
de modificare a Acordului de parteneriat între membrii grupului statelor din
Africa, zona Caraibilor și Pacific, pe de o parte, și Comunitatea
Europeană și statele membre ale acesteia, pe de altă parte,
semnat la Cotonou la 23 iunie 2000 (JO L 209, 11.8.2005, p. 27).
[3]               Acord
de modificare pentru a doua oară a Acordului de parteneriat între membrii
grupului statelor din Africa, zona Caraibilor și Pacific, pe de o parte,
și Comunitatea Europeană și statele membre ale acesteia, pe de
altă parte, semnat la Cotonou la 23 iunie 2000, astfel cum a fost
modificat pentru prima dată la Luxemburg la 25 iunie 2005 (JO L 287,
4.11.2010, p. 3).
[4]               Decizia nr. 2/2010 a Consiliului de miniștri
ACP-UE din 21 iunie 2010, JO L 287, 4.11.2010, p. 68.
[5]               JO
CE L 317, 15.12.2000, p. 3.
[6]               Acord
de modificare a Acordului de parteneriat dintre membrii grupului statelor din
Africa, zona Caraibilor și Pacific, pe de o parte, și Comunitatea
Europeană și statele membre ale acesteia, pe de altă parte,
semnat la Cotonou la 23 iunie 2000 (JO UE L 209, 11.8.2005,
p. 27).
[7]               Acord
de modificare pentru a doua oară a Acordului de parteneriat între membrii
grupului statelor din Africa, zona Caraibilor și Pacific, pe de o parte,
și Comunitatea Europeană și statele membre ale acesteia, pe de
altă parte, semnat la Cotonou la 23 iunie 2000, astfel cum a fost
modificat pentru prima dată la Luxemburg la 25 iunie 2005
(JO UE L 287, 4.11.2010, p. 3).
[8]               JO UE L
95, 14.4.2005, p. 44.
[9]               Decizia nr. 2/2010 a Consiliului de miniștri
ACP-UE din 21 iunie 2010, JO L 287, 4.11.2010, p. 68.